
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 210 

29 Σεπτεμβρίου 2000 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

253. Κατάργηση Γενικής Εποπτείας Αγορανομίας. 1 

254. Τροποποίηση διατάξεων Π.Δ. 69/1997 (ΦΕΚ62/Α') 2 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας Ελλά¬ 
δος- Παναμά για την οικονομική και τεχνολογική 
συνεργασία. Αθήνα, 31 Μαρτίου 1999. 3 

Ανακοίνωση για τη θέση σε ισχύ της «Συμφωνίας με- 
ταξύτης Ελληνικής Δημοκρατίας και του Ανωτάτου 
Στρατηγείου Συμμαχικών Δυνάμεων Ευρώπης 
(5ΗΑΡΕ) για τους ειδικούς όρους που θα διέπουν 
την εγκατάσταση και λειτουργία Διεθνών Στρατη¬ 


γείων στην Ελληνική Επικράτεια». 4 

Ανακοίνωση για τη θέση σε ισχύ της «Συμφωνίας Ελ¬ 
λάδος - Ουκρανίας για εκπαιδευτική, επιστημονική 
και πολιτιστική συνεργασία». Αθήνα, 11 Νοεμβρίου 

1996. 5 

Ανακοίνωση για τη θέση σε ισχύ της «Σύμβασης για την 
ασφάλεια του προσωπικού του Οργανισμού Ηνω¬ 
μένων Εθνών και του συνδεδεμένου με αυτόν Προ¬ 
σωπικού». Νέα Υόρκη, 9 Δεκεμβρίου 1994. 6 

Ανακοίνωση για τη θέση σε ισχύ της Συμφωνίας αερο¬ 
πορικών μεταφορών Ελλάδος - Κούβας. Αθήνα, 17 
Μαρτίου 1998. 7 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 253 
Κατάργηση Γ ενικής Εποπτείας Αγορανομίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφ. α'καιβ'του 
Ν. 1481/1984 «Οργανισμός Υπουργείου Δημόσιας Τάξης» 


(ΦΕΚ 152/Α ), όπως αντικαταστάθηκε με το άρθρο 1 παρ. 
1 του Ν. 1590/1986 (ΦΕΚ49/Α'). 

2. Τις διατάξεις του Π.Δ. 82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουρ¬ 
γείων Προεδρίας της Κυβέρνησης και Δημόσιας Τάξης» 
(ΦΕΚ36/Α). 

3. Την 303/5.5.2000 απόφαση του Πρωθυπουργού και 
του Υπουργού Ανάπτυξης «Ανάθεση αρμοδιοτήτων 
στους Υφυπουργούς Ανάπτυξης Αλέξανδρο Καλαφάτη 
και Μαρία - Ελένη Αποστολάκη» (ΦΕΚ 594/Β'). 

4. Το γεγονός ότι από τις διατάξεις του παρόντος 
διατάγματος δεν προκαλείται δαπάνη οε βάρος του 
Κρατικού Προϋπολογισμού σύμφωνα με το άρθρο 29Α 
του Ν. 1558/1985 (ΦΕΚ 137/Α'), το οποίο προστέθηκε 
με το άρθρο 27 του Ν. 2081/1992 (ΦΕΚ 154/Α') και τρο¬ 
ποποιήθηκε με το άρθρο 1 του Ν. 2469/1997 (ΦΕΚ 
38/Α'). 

5. Την αριθ. 311/2000 γνωμοδότηση του Συμβουλίου 
της Επικράτειας, ύστερα από πρόταση του Υπουργού Δη¬ 
μόσιας Τάξης και της Υφυπουργού Ανάπτυξης, αποφασί¬ 
ζουμε: 

Άρθρο 1 

Η Γενική Εποπτεία Αγορανομίας που λειτουργεί στη 
Γενική Γραμματεία Εμπορίου, με βάση τις διατάξεις του 
Β.Δ. της 7/10.7.1936 (ΦΕΚ284/Α') και του από 12-9-1952 
Β.Δ. (ΦΕΚ 260/Α'), καταργείται και οι αρμοδιότητες αυτής 
ασκούνται, εφεξής, από τη Διεύθυνση Γενικής Αστυνό¬ 
μευσης του Αρχηγείου Ελληνικής Αστυνομίας. 

Άρθρο 2 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 27 Σεπτεμβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΤΥΞΗΣ ΔΗΜΟΣΙΑΣ ΤΑΞΗΣ 

ΜΙΛΕΝΑ ΑΠΟΣΤΟΛΑΚΗ ΜΙΧΑΛΗΣ ΧΡΥΣΟΧΟΪΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 254 
Τροποποίηση διατάξεων Π.Δ. 69/1997 (ΦΕΚ62/Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφ. δ', στ' και θ' 
του Ν. 1481/1984 (ΦΕΚ 152/Α'), όπωςαντικαταστάθηκεμε 
το άρθρο 1 παρ. 1 του Ν. 1590/1986 (ΦΕΚ49/Α'). 

2. Τις διατάξεις της παρ. 1 του άρθρου 28 του Ν. 2800/ 
2000 «Αναδιάρθρωση Υπηρεσιών Υπουργείου Δημόσιας 
Τάξης, σύσταση Αρχηγείου Ελληνικής Αστυνομίας και 
άλλες διατάξεις» (ΦΕΚ41/Α'). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα», όπως προστέθηκε 
με το άρθρο 27 του Ν. 2081/1992 (ΦΕΚ 154/Α') και τρο¬ 
ποποιήθηκε με το άρθρο 3 παρ. 2 περ. α'του Ν. 2469/1997 
(ΦΕΚ38/Α). 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

5. Την υπ’ αριθ. 291/2000 γνωμοδότηση του Συμβου¬ 
λίου της Επικράτειας, ύστερα από πρόταση του Υπουρ¬ 
γού Δημόσιας Τάξης, αποφασίζουμε: 

Άρθρο 1 

Στο εδάφιο β'της παρ. 2 του άρθρου 3 του Π .Δ. 69/1997, 
προστίθεται περίπτωση (4) ως εξής: 

«(4) Για κάθε έτος υπηρεσίας σε Υπηρεσία Συνοριακής 
Φύλαξης, επιπλέον πέντε (5) μόρια». 

Άρθρο 2 

Το άρθρο 7 του Π.Δ. 69/1997, όπως τροποποιήθηκε 
με το άρθρο 7 του Π.Δ. 85/1998 και το άρθρο 1 του 
Π.Δ. 140/1999, αντικαθίσταται ως εξής: 

« Άρθρο 7. 

1. Οι νεοεξερχόμενοι Αστυφύλακες τοποθετούνται και 
εκτελούν υπηρεσία σε όλες τις Υπηρεσίες της Ελληνικής 
Αστυνομίας, σύμφωνα με τη διαδικασία των επόμενων 
παραγράφων. Εξαιρούνται όσοι επιλέγονται μετά από 
διαδικασίες αξιολόγησης για τη Διεύθυνση Πληροφορι¬ 
κής του Αρχηγείου της Ελληνικής Αστυνομίας. 

2. Με απόφαση του Αρχηγού Ελληνικής Αστυνομίας 
καθορίζεται ο αριθμός των κενών οργανικών θέσεων που 
ανάλογα με τις υπηρεσιακές ανάγκες θα πληρωθούν από 
τους νεοεξερχόμενους Αστυφύλακες κατά Διεύθυνση 
Αστυνομίας, Αστυνομική Διεύθυνση ή ισότιμη Υπηρεσία. 
Η απόφαση αυτή κοινοποιείται, ένα (1) μήνα τουλάχιστον 
προ της εξόδου, στη Σχολή Αστυφυλάκων και στις Υπη¬ 
ρεσίες που θα τοποθετηθούν. Οι Υπηρεσίες αυτές οφεί¬ 
λουν μέσα σε δέκα (10) ημέρες από την κοινοποίηση να 
αναφέρουν στη Διεύθυνση Προσωπικού τις συγκεκριμέ¬ 
νες Υπηρεσίες δικαιοδοσίας τους που θα τοποθετήσουν 
τους νέους Αστυφύλακες, που τους κατανέμονται με την 
απόφαση του Αρχηγού. 

3. Η Σχολή Αστυφυλάκων κοινοποιεί στους Δοκίμους 
Αστυφύλακες την απόφαση του Αρχηγού περί κατανομής 
των θέσεων και καλεί αυτούς να υποβάλουν αιτήσεις, στις 
οποίες δηλώνουν υποχρεωτικά όλες τις Διευθύνσεις που 
αναφέρονται στην απόφαση, κατά σειρά προτίμησής 
τους. 


4. Ο Διευθυντής της Διεύθυνσης Προσωπικού του Αρ¬ 
χηγείου της Ελληνικής Αστυνομίας κατανέμει αυτούς 
στις Αστυνομικές Διευθύνσεις, Διευθύνσεις Αστυνομίας ή 
ισότιμες με αυτές Υπηρεσίες, ανάλογα με τη σειρά εξό¬ 
δου τους από τη Σχολή καιτη σειρά προτίμησής τους. Στη 
συνέχεια η κατανομή αυτή επικυρώνεται με απόφαση του 
Αρχηγού και κοινοποιείται στη Σχολή Αστυφυλάκων και 
στις εμπλεκόμενες Υπηρεσίες. Εκείνοι που για οποιονδή- 
ποτε λόγο εξέρχονται της Σχολής μετά την έκδοση της 
απόφασης τοποθέτησης των ομοταξιών συναδέλφων 
τους καταλαμβάνουν τις θέσεις που προκηρύχθηκαν και 
δεν καλύφθηκαν σύμφωνα με τη διαδικασία που καθορί¬ 
ζεται στο παρόν άρθρο. 

5. Οι Διευθυντές των Διευθύνσεων, στις οποίες κατανέ- 
μονται οι νέοι Αστυφύλακες, τοποθετούν υποχρεωτικά 
αυτούς στις προκαθορισμένες από αυτούς θέσεις, με 
υπηρεσιακά κατ’ αρχήν κριτήρια, λαμβανομένης υπόψη 
της σειράς εξόδου από τη Σχολή, καθώς και κοινωνικά 
κριτήρια, όταν πρόκειται για τοποθέτηση σε Υπηρεσίες 
που δεν εδρεύουν στον ίδιο τόπο. Η σειρά εξόδου ανα¬ 
γράφεται επί του Φύλλου Πορείας. 

6. Οι κατόπιν εξετάσεων προαγόμενοι στο βαθμό του 
Αρχιφύλακα γενικών καθηκόντων τοποθετούνται και 
εκτελούν υπηρεσία για ένα (1) τουλάχιστον χρόνο από 
της τοποθετήσεώς τους στις Διευθύνσεις Αστυνομικών 
Επιχειρήσεων, σε Αστυνομικά Τμήματα και Αστυνομικούς 
Σταθμούς, με την επιφύλαξη των διατάξεων της περίπτω¬ 
σης γ' του άρθρου 4 και της παραγράφου 6 του άρθρου 
14 του παρόντος». 

Άρθρο 3. 

1. Η παρ. 1 του άρθρου 8 του Π.Δ. 69/1997, όπως αυτό 
αντικαταστάθηκε με το άρθρο 8 του Π.Δ. 85/1998, αντικα¬ 
θίσταται ως εξής: 

«1. Οιεξερχόμενοι απάτην Παραγωγική Σχολή Υπαστυ- 
νόμοι Β'τοποθετούνται και εκτελούν υπηρεσία σε όλες τις 
Υπηρεσίεςτης Ελληνικής Αστυνομίας σύμφωνα με τη δια¬ 
δικασία των επομένων παραγράφων. Εξαιρείται ποσοστό 
5% των εξερχομένων, που προηγείται στη σειρά εξόδου, 
οι οποίοι μπορεί να τοποθετούνται σε οποιαδήποτε Υπη¬ 
ρεσία της προτίμησής τους, εφόσον υπάρχει κενή οργα¬ 
νική θέση. Επίσης, εξαιρούνται όσοι επιλέγονται μετά από 
διαδικασίες αξιολόγησης για τη Διεύθυνση Πληροφορι¬ 
κής του Αρχηγείου Ελληνικής Αστυνομία». 

2. Το πρώτο εδάφιο της παρ. 2 του ιδίου ως άνω άρθρου 
αντικαθίσταται ως εξής: 

«Με απόφαση του Αρχηγού Ελληνικής Αστυνομίας κα¬ 
θορίζεται ο αριθμός των οργανικών θέσεων που ανάλογα 
με τις υπηρεσιακές ανάγκες θα πληρωθούν από τους νε¬ 
οεξερχόμενους Υπαστυνόμους Β' κατά Διεύθυνση Αστυ¬ 
νομίας ή ισότιμη Υπηρεσία των Γενικών Αστυνομικών Δι¬ 
ευθύνσεων Αττικής και Θεσσαλονίκης, καθώς και κατά 
Αστυνομικό Τμήμα ή ισότιμη Υπηρεσία και Αστυνομικό 
Σταθμό των Αστυνομικών Διευθύνσεων Νομών ή Τμήμα 
Δοκίμων Αστυφυλάκων». 

3. Η παρ. 5 του ιδίου ως άνω άρθρου, αντικαθίσταται 
ως εξής: 

«5. Οι Διευθυντές των Διευθύνσεων Αστυνομίας ή των 
ισότιμων Υπηρεσιών των Γενικών Αστυνομικών Διευθύν¬ 
σεων Αττικής και Θεσσαλονίκης τοποθετούν τους Υπα¬ 
στυνόμους Β' που κατανέμονται σ’ αυτές σε οργανικές 
θέσεις των Υπηρεσιών τους, με βάση τα κριτήρια που 
καθορίζονται στην προηγούμενη παράγραφο». 

Άρθρο 4. 

Το πρώτο εδάφιο της παρ. 9 του άρθρου 12 του Π.Δ. 
69/1997, όπως αυτό τροποποιήθηκε με το άρθρο 9 του 
Π.Δ. 85/1998, αντικαθίσταται ως εξής: 

«Δικαίωμα υποβολής αίτησης μετάθεσης για Υπηρεσίες 
άλλης περιοχής μετάθεσης έχει όποιος την 15η Σεπτεμ¬ 
βρίου του ιδίου έτους συμπληρώνει τρία (3) συνεχόμενα 
έτη σε Υπηρεσίες της ίδιας περιοχής μετάθεσης ή δύο 
(2) έτη σε Υπηρεσίες Συνοριακής Φύλαξης ή ένα (1) έτος 
σε Υπηρεσία δυσμενούς διαβίωσης, ενώ για Υπηρεσίες 
εντός της αυτής περιοχής μετάθεσης απαιτούνται δύο 
(2) έτη στον αυτό τόπο ή ένα (1) έτος σε Υπηρεσία δυσμε¬ 
νούς διαβίωσης». 

Άρθρο 5. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 25 Σεπτεμβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΜΙΧΑΛΗΣ ΧΡΥΣΟΧΟΪΔΗΣ 
-♦- 

ΑΝ ΑΚΟΙΝΩΣ ΕΙΣ 

Αριθ. Φ.0544/16/ΑΣ 636/Μ.4972 (3) 

Ανακοίνωση για τη θέση σε ισχύ της Συμφωνίας Ελλάδος- 
Παναμά για την οικονομική και τεχνολογική συνεργα¬ 
σία. Αθήνα, 31 Μαρτίου 1999. 

Το Υπουργείο Εξωτερικών ανακοινώνει ότι η Συμφωνία 
μεταξύ των Κυβερνήσεων της Ελληνικής Δημοκρατίας 
και της Δημοκρατίας του Παναμά για την οικονομική και 
τεχνολογική συνεργασία που υπογράφηκε στην Αθήνα 
στις 31 Μαρτίου 1999 και κυρώθηκε με τον υπ’ αριθ. 
2794/2000 Νόμο, που δημοσιεύθηκε στο υπ’ αριθ. 34 Φύλ¬ 
λο της Εφημερίδος της Κυβερνήσεως τεύχος Ά της 25 
Φεβρουάριου 2000, τέθηκε σε ισχύ σύμφωνα με τη διάτα¬ 
ξη του άρθρου 6 παράγρ. 1 αυτής την 22 Ιουλίου 2000. 

Αθήνα, 15 Σεπτεμβρίου 2000 
Με εντολή Υπουργού 

Ο Προϊστάμενος της Ε.Ν.Υ. - Ειδικός Νομικός Σύμβουλος 
ΒΑΣΙΛΕΙΟΣ ΠΑΤΡΩΝΑΣ 

-♦- 

Αοιθ. Φ.0546/7/ΑΣ 639/Μ.5087 (4) 

Ανακοίνωση για τη θέση σε ισχύ της «Συμφωνίας μεταξύ 
της Ελληνικής Δημοκρατίας και του Ανωτάτου Στρα¬ 
τηγείου Συμμαχικών Δυνάμεων Ευρώπης (8ΗΑΡΕ) για 
τους ειδικούς όρους που θα διέπουντην εγκατάσταση 
και λειτουργία Διεθνών Στρατηγείων στην Ελληνική 
Επικράτεια». 

Το Υπουργείο Εξωτερικών ανακοινώνει ότι η «Συμφωνία 
μεταξύ της Ελληνικής Δημοκρατίας και του Ανωτάτου 
Στρατηγείου Συμμαχικών Δυνάμεων Ευρώπης (3ΗΑΡΕ)» 
για τους ειδικούς όρους που θα διέπουν την εγκατάστα¬ 
ση και λειτουργία Διεθνών Στρατηγείων στην Ελληνική 
Επικράτεια, που υπογράφηκε στην έδρα του Ανωτάτου 


Στρατηγείου Συμμαχικών Δυνάμεων Ευρώπης στις 
3.9.1999 και στην έδρα του Ελληνικού Γενικού Επιτελείου 
Εθνικής Άμυνας στις 15.9.1999 τέθηκε σε ισχύ σύμφωνα 
με τη διάταξη του άρθρου 26 παράγρ. 1 αυτής, την 27 
Ιουλίου 2000. 

Αθήνα, 15 Σεπτεμβρίου 2000 
Με εντολή Υπουργού 

Ο Προϊστάμενος της Ε.Ν.Υ. - Ειδικός Νομικός Σύμβουλος 
ΒΑΣΙΛΕΙΟΣ ΠΑΤΡΩΝΑΣ 
-♦- 

Αοιθ. Φ.0544/29/ΑΣ 643/Μ.4643 (5) 

Ανακοίνωση για τη θέση σε ισχύ της «Συμφωνίας Ελλά¬ 
δος - Ουκρανίας για εκπαιδευτική, επιστημονική και 
πολιτιστική συνεργασία». Αθήνα, 11 Νοεμβρίου 1996. 

Το Υπουργείο Εξωτερικών ανακοινώνει ότι η « Συμφω¬ 
νία μεταξύ των Κυβερνήσεων της Ελληνικής Δημοκρα¬ 
τίας και της Ουκρανίας για εκπαιδευτική, επιστημονική 
και πολιτιστική συνεργασία» που υπογράφηκε στην Αθή¬ 
να στις 11 Νοεμβρίου 1996 και κυρώθηκε με τον υπ’ αριθ. 
2751/1999 Νόμο, που δημοσιεύθηκε στο υπ’ αριθ. 244 
Φύλλο της Εφημερίδος της Κυβερνήσεως τεύχος Ά της 
11 Νοεμβρίου 1999, τέθηκε σε ισχύ σύμφωνα με τη διά¬ 
ταξη του άρθρου 11 αυτής, την 7 Ιουλίου 2000. 

Αθήνα, 15 Σεπτεμβρίου 2000 
Με εντολή Υπουργού 

Ο Προϊστάμενος της Ε.Ν.Υ. - Ειδικός Νομικός Σύμβουλος 
ΒΑΣΙΛΕΙΟΣ ΠΑΤΡΩΝΑΣ 
-♦- 

Αοιθ. Φ.054Φ6/24/ΑΣ 641/Μ.4499 (6) 

Ανακοίνωση για τη θέση σε ισχύ της «Σύμβασης για την 
ασφάλεια του προσωπικού του Οργανισμού Ηνωμέ¬ 
νων Εθνών και του συνδεδεμένου με αυτόν Προσωπι¬ 
κού». ΝέαΥόρκη, 9 Δεκεμβρίου 1994. 

Το Υπουργείο Εξωτερικών ανακοινώνει ότι στις 3 Αυ- 
γούστου 2000 έλαβε χώρα η κατάθεση στον Γενικό Γραμ- 
ματέατου Ο.Η.Ε. του εγγράφου προσχωρήσεως της χώ¬ 
ρας μας στη Σύμβαση για την ασφάλεια του Προσωπικού 
του Οργανισμού Ηνωμένων Εθνών και του συνδεδεμένου 
με αυτόν προσωπικού που υπογράφηκε στη Νέα Υόρκη 
στις 9.12.1994. 

Η παραπάνω Σύμβαση η οποία κυρώθηκε από τη χώρα 
μας με τον υπ’ αριθ. 2584/1998 Νόμο που δημοσιεύθηκε 
στο υπ’ αριθ. 45 Φύλλο της Εφημερίδος της Κυβερνή¬ 
σεως τεύχος Ά της 13 Μαρτίου 1998 τέθηκε σε ισχύ σύμ¬ 
φωνα με τη διάταξη του άρθρου 27 παράγρ. 2 αυτής την 
2 Σεπτεμβρίου 2000. 

Αθήνα, 15 Σεπτεμβρίου 2000 
Με εντολή Υπουργού 

Ο Προϊστάμενος της Ε.Ν.Υ. - Ειδικός Νομικός Σύμβουλος 
ΒΑΣΙΛΕΙΟΣ ΠΑΤΡΩΝΑΣ 
-♦- 

Αοιθ. Φ.0544/6/ΑΣ 588/Μ.4915 (7) 

Ανακοίνωση για τη θέση σε ισχύ της Συμφωνίας αεροπο¬ 
ρικών μεταφορών Ελλάδος - Κούβας. Αθήνα, 17 Μαρ¬ 
τίου 1998. 

Το Υπουργείο Εξωτερικών ανακοινώνει ότι η Συμφωνία 

αεροπορικών μεταφορών μεταξύ των Κυβερνήσεων της σύμφωνα με τη διάταξη του άρθρου 21 την 20 Ιουνίου 
Ελληνικής Δημοκρατίας καιτηςΔημοκρατίαςτης Κούβας 2000. 

που υπογράφηκε στην Αθήνα στις 17.11.1998 και κυρώ- Αθήνα, 4 Σεπτεμβρίου 2000 

θηκε με τον υπ’ αριθ. 2796/2000 Νόμο που δημοσιεύθηκε Μ ε εντο λή Υπουργού 

στο υπ’ αριθ. 36 Φύλλο της Εφημερίδος της Κυβερνή- ο Προϊστάμενος της Ε.Ν.Υ. - Ειδικός Νομικός Σύμβουλος 

σεωςτεύχος Α'της 25 Φεβρουάριου 2000, τέθηκε σε ισχύ ΒΑΣΙΛΕΙΟΣ ΠΑΤΡΩΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




